AIŠKINAMASIS RAŠTAS

Dėl partnerystės sutarties pasirašymo

1. **Parengto tarybos sprendimo projekto tikslai ir uždaviniai:**

Sprendimo projekto tikslas – pritarti, kad Molėtų rajono savivaldybė (toliau-Savivaldybė) pasirašytų partnerystės sutartį su Valstybės įmone Lietuvos automobilių kelių direkcija (toliau - Kelių direkcija) dėl projekto „Valstybinės reikšmės rajoninio kelio Nr. 4302 Paširvintys–Juodiškiai–Giedraičiai ruožo nuo 20,030 iki 20,550 km rekonstravimas, įrengiant / sutaisant taką (-us)“ įgyvendinimo.

 Savivaldybė, pasinaudodama ES struktūrinių fondų parama, vykdo projektą „Saugaus eismo priemonių diegimas Molėtų rajono Giedraičių miestelyje“, kurio įgyvendinimo metu suremontuoti ir naujai įrengti šaligatviai Giedraičių miestelio Vilniau, Kementos, Maumedžių gatvėse. Yra galimybė gauti papildomą finansavimą ir pratęsti projekto veiklas įrengiant pėsčiųjų taką palei Širvintų gatvę (apie 530 m nuo Vilniau g. iki Tujų g.)

 Kadangi valstybinės reikšmės krašto kelio Nr. 4302, o tuo pačiu ir Širvintų g. valdytojas yra Kelių direkcija, turi būti pasirašoma partnerystės sutartis, kurioje numatyti šalių įsipareigojimai, finansavimo sąlygos ir kt.

1. **Siūlomos teisinio reguliavimo nuostatos:**

Sprendimu siūloma pritarti partnerystės sutarties pasirašymui, kuria vadovaujantis Savivaldybė, suderinusi su Kelių direkcija, galės vykdyti tolesnes projektavimo, darbų vykdymo procedūras.

1. **Laukiami rezultatai:**

Pasirašius partnerystės sutartį su Kelių direkcija bus sudarytos sąlygos pratęsti projekto veiklas ir jas įgyvendinti didesne apimtimi.

**4**. **Lėšų poreikis ir jų šaltiniai:**

Techninio darbo projekto parengimui planuojama panaudoti apie 8000 eurų Savivaldybės biudžeto lėšų, šaligatvio įrengimui – apie 110 000 eurų ES fondų lėšų ir apie 20 000 Savivaldybės biudžeto lėšų (15 proc. nuo bendro lėšų poreikio).

 **5. Kiti sprendimui priimti reikalingi pagrindimai, skaičiavimai ar paaiškinimai.**

Sprendimo priėmimui pateiktas pakankamas pagrindimas ir paaiškinimas.